### Jóakarat Nap

### *egy szemléletről, egy mindenkiben benne rejlő lehetőségről*

**2012. június 9. szombat, 12-20 óra**

**FUGA, Budapesti Építészeti Központ**

**(1052 Budapest, Petőfi Sándor utca 5.)**

Mai elanyagiasodott világunkban a fő gondot az önzés és az egymásra oda nem figyelés okozza, minden egyéb ennek a következménye. Minden élő és élettelen egy-egy különálló kis csoda, és ebből a sok kis csodából áll össze eggyé az a „nagy csoda”, amit világunknak hívunk. Egyedi vonásainkban azonban sokszor az elválasztó és nem az egymást kiegészítő jellegre helyezzük a hangsúlyt, pedig az egész harmóniáját csak együttesen hozhatjuk létre. Ennek alakításában, jobbá tételében minden a jóakarat szellemében születő tett, minden szép, szeretettel teli gondolat jobbá, szebbé, szeretettel telibbé formálja a világot.

A nap folyamán kiállítással, filmekkel és beszélgetőkörökkel várunk mindenkit, melyek célja, hogy a jelenlévők részvételével gondolatébresztő beszélgetések alakuljanak ki a szemléletváltásról, a közösségekről, a krízisben rejlő lehetőségekről. A beszélgetésekhez meghívott vendégek: Lukács Csaba, Tóth Ildikó, Tolcsvay László, Péreli Zsuzsa, az AHA-színház tagjai, Dukát Csilla, Csaba Kinga, Pálóczy Enikő, Sárai Rita és a Gördülő Tánccsoport, Félegyházi Károly, Kékesi Judit, Nyírő Tamás.

**Június 9-én, szombaton déli 12 órától este 8 óráig a FUGA Építészeti Központban sok szeretettel várunk mindenkit.**

**JÓAKARAT KÖZ-PONT**

www.joakaratavilagban.hu